Document ID: /roh_data/filtered/fineweb-2-filterrobots_roh.jsonl.gz/44057

Dapi che l’Alp Es-cha è vegnida renovada il 2017 ed il latg elavurà directamain al lieu, ha il chau d’alp gì in desideri – numnadamain d'organisar ina giada ina stgargiada d’alp. Suenter avair tschertgà 2 onns persunas motivadas è ses giavisch vegnì accumplì.
Marina Lenz e Mia Kaenders, duas giuvnas da Madulain, han numnadamain prendì per mauns questa sfida ed organisà ensemen durant ils ultims dus mais l’emprima stgargiada d’alp.
La stgargiada è gartegiada
Er sche l’aura è stada bletscha e las temperaturas fraidas èn vegnids blers visitaders a la stgargiada.
Ch'i vegnia tanta glieud tar quest’aura, n'avessan nus betg pensà.
Ils organisaturs èn fitg cuntents ch'i ha funcziunà tut tenor plan. Da tegnair en uraris na saja betg simpel, sch'ins lavuria cun animals. Ma er quai saja tenor Marina Lenz gartegià.
Plaschair ha ella er che l'entira vischnanca ed ils purs han sustegnì l’idea e tuts han gidà. Ella è persvasa ch'i dat er l'onn che vegn ina tala stgargiada d'Alp e spera ch'i saja naschì ina nova tradiziun a Madulain.
Bler da preparar per la festa da la stgargiada d'Alp:
TR Telesguard 17:40